钦定古今图书集成/明伦汇编/官常典/第559卷 > 解琬
## 钦定古今图书集成/明伦汇编/官常典/第559卷 > 解琬

按《唐书》本传：“琬，魏州元城人。举幽素科中之，调新政
尉。后自成都丞奏事称旨，躐除监察御史，以丧免。武
后顾琬习边事，迫追西抚羌彝，琬因乞终丧，后嘉许
之。诏服除赴屯，迁侍御史，安抚乌质勒及十姓部落，
以功擢御史中丞，兼北廷都护、西域安抚使。琬与郭
元振善，宗楚客恶之，左授沧州刺史。为政引大体，部”
人顺附。景龙中，迁御史大夫，兼朔方行军大总管。前
后乘边，积二十年，大抵务农习战，多为长利，华卤安
之。景云二年，复为朔方军大总管，分遣随军要籍官
河阳丞张冠宗、肥乡令韦景骏、普安令于处忠料三
城兵，省其戍十万人。改“右武卫大将军，兼检校晋州
刺史、济南县男。”以老丐骸骨，不待报辄去。优诏以金
紫光禄大夫听致仕，准品给全禄，玺书劳问。会吐蕃
骚边，复召授左散骑常侍，诏与卤定经界，因谐辑十
姓降户。琬建言“吐蕃不可以信约，请调兵十万屯秦、
渭间，防遏其奸。”是冬，吐蕃果入寇，为秦、渭兵击走之。
俄复请老，不许。迁太子宾客，年八十馀，开元五年，终
同州刺史。